H Scanguard προσφέρει λύσεις antivirus για όλες τις γνωστές πλατφόρμες, εκτός από iOS.
Το πακέτο για macOS της Scanguard προσφέρει προστασία από κακόβουλο λογισμικό που στοχεύει ειδικά τις συσκευές Mac. Επίσης, περιλαμβάνει ένα σετ εργαλείων καθαρισμού του συστήματος και οι χρήστες έχουν την επιλογή να αγοράσουν το VPN της Scanguard για ασφαλείς περιηγήσεις. Είναι ένα καλό Mac antivirus, αλλά για τα χρήματα που κοστίζει, εγώ πιστεύω ότι υπάρχουν καλύτερες επιλογές για τους χρήστες Mac.
Η εφαρμογή της Scanguard για Android προσφέρει πολλά χρήσιμα χαρακτηριστικά, όπως προστασία antivirus σε πραγματικό χρόνο, καθαρισμό άχρηστων αρχείων και ένα VPN για Ασφαλή Περιήγηση. Είναι ένα αρκετά καλό antivirus για Android, αλλά δεν διαθέτει λειτουργία ενάντια σε κλοπή, όπως το Capture Cam της McAfee ή τη λειτουργία απομακρυσμένης ειδοποίησης της Avira.
Στον ιστότοπο της Scanguard υπάρχει η ανακοίνωση ότι σύντομα θα υπάρχει ένα προϊόν ασφαλείας για iOS, αλλά δεν έχει ενεργοποιηθεί ως τη στιγμή που γράφεται αυτή η αξιολόγηση. Αν θέλετε προστασία με ποιοτική ασφάλεια στο iPad ή στο iPhone σας, υπάρχουν αρκετές καλές επιλογές στην αγορά.